Na temelju članka 166. Zakona o državnim službenicima (Narodne novine, br. 155/23 i 85/24), članka 2. Uredbe o raspisivanju i provedbi javnog natječaja i internog oglasa u državnoj službi (Narodne novine, br. 78/17 i 89/19), uz prethodno odobrenje Ministarstva pravosuđa, uprave i digitalne transformacije, Klasa: 112-01/24-01/998, Urbroj: 514-08-01-01-/05-24-03 od 09. listopada 2024. godine, Ministarstvo unutarnjih poslova, Policijska uprava zadarska, raspisuje

**OGLAS**

 **za prijam namještenika na neodređeno vrijeme u**

**Ministarstvo unutarnjih poslova, Policijsku upravu zadarsku**

1. **SLUŽBA PRAVNIH, FINANCIJSKIH I TEHNIČKIH POSLOVA,
ODJEL MATERIJALNO- FINANCIJSKIH POSLOVA**
* **namještenik - IV. vrste (spremačica) – 2 izvršitelja/ice**

Stručni uvjeti:

* razina 1., 2. ili 3. HKO-a (osnovna škola ili niža stručna sprema)
1. **SLUŽBA PRAVNIH, FINANCIJSKIH I TEHNIČKIH POSLOVA,
ODJEL MATERIJALNO- FINANCIJSKIH POSLOVA**
* **namještenik - III. vrste (djelatnik na tekućem odražavanju-domar) – 1 izvršitelj/ica**

Stručni uvjeti:

* razina 4.2 ili 4.1 HKO-a (srednja strukovna škola)
1. **SLUŽBA PRAVNIH, FINANCIJSKIH I TEHNIČKIH POSLOVA,
ODJEL ZA TEHNIKU**
* **namještenik - IV. vrste (perač vozila) – 1 izvršitelj/ica**

Stručni uvjeti:

* razina 1., 2. ili 3. HKO-a (osnovna škola ili niža stručna sprema)

Osim navedenog uvjeta, kandidati/kinje moraju ispunjavati i opće uvjete za prijam u državnu službu koji su propisani odredbama članka 52. Zakona o državnim službenicima.

U državnu službu ne mogu biti primljene osoba za čiji prijam postoje zapreke iz članka 54. Zakona o državnim službenicima.

Na oglas se mogu prijaviti punoljetne osobe obaju spolova.

Namještenici se primaju u državnu službu na neodređeno vrijeme uz obvezan probni rad od tri (3) mjeseca.

U prijavi na oglas obavezno se navode osobni podaci podnositelja prijave (ime i prezime, datum i mjesto rođenja, adresa stanovanja, broj telefona, odnosno mobitela, po mogućnosti e-mail adresa), redni broj, naziv ustrojstvene jedinice i naziv radnog mjesta na koje se prijavljuje.

Obrazac prijave na oglas nalazi se na web stranici Policijske uprave zadarske https://zadarska-policija.gov.hr.

Prijavu je potrebno vlastoručno potpisati.

**Uz prijavu** na oglas kandidati/kinje su dužni priložiti**:**

1. životopis,

2. presliku svjedodžbe o završenoj osnovnoj školi za radna mjesta pod rednim brojem 1. i 3., odnosno presliku svjedodžbe o završenoj srednjoj školi za radno mjesto pod rednim brojem 2., (osoba koja je obrazovanje završila u inozemstvu dužna je dostaviti i dokaz o priznavanju inozemne obrazovne kvalifikacije),

3. dokaz o pravu prednosti pri zapošljavanju, ako ostvaruju takva prava.

Isprave se prilažu u neovjerenoj preslici, a prije izbora kandidat/kinja predočit će izvornik.

Prijave s dokazima o ispunjavanju uvjeta podnose se u roku od 8 dana od dana objave oglasa u Narodnim novinama i to putem pisarnice Policijske uprave zadarske neposredno na adresi Zadar, Put Murvice 9 ili poštom na adresu:

 **MINISTARSTVO UNUTARNJIH POSLOVA**

**POLICIJSKA UPRAVA ZADARSKA**

**Zadar, Ulica bana Josipa Jelačića 30**

**s naznakom “Za oglas za prijam namještenika na neodređeno vrijeme”**

Potpunom prijavom smatra se ona koja sadrži sve podatke i priloge navedene u oglasu.

Osoba koja ne podnese pravodobnu ili potpunu prijavu ili ne ispunjava formalne uvjete iz oglasa, ne smatra se kandidatom/kinjom prijavljenom na oglas, o čemu joj se dostavlja pisana obavijest u kojoj se navode razlozi zbog kojih se ne smatra kandidatom/kinjom prijavljenim na oglas. Obavijest se u pravilu dostavlja putem elektroničke pošte.

Osobe koje prema posebnim propisima ostvaruju pravo prednosti, moraju se u prijavi pozvati na to pravo, odnosno priložiti svu propisanu dokumentaciju i imaju prednost u odnosu na ostale kandidate/kinje pod jednakim uvjetima.

Kandidat/kinja koji/a može ostvariti pravo prednosti kod prijama u državnu službu prema članku 101. Zakonu o hrvatskim braniteljima iz Domovinskog rata i članovima njihovih obitelji (Narodne novine, br. 121/17, 98/19, 84/21 i 156/23), članku 48. f Zakona o zaštiti vojnih i civilnih invalida rata (Narodne novine, br. 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13 i 98/19), članku 47. Zakona o civilnim stradalnicima iz Domovinskog rata (Narodne novine, br. 84/21), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, br. 157/13, 152/14, 39/18 i 32/20) i članku 22. Ustavnog zakona o pravima nacionalnih manjina (Narodne novine, br. 155/02, 47/10, 80/10 i 93/11) dužan/a se u prijavi na oglas pozvati na to pravo, odnosno uz prijavu priložiti svu propisanu dokumentaciju prema posebnom zakonu i ima prednost u odnosu na ostale kandidate smo pod jednakim uvjetima.

Kandidat/kinja koji/a se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji i članku 47. Zakona o civilnim stradalnicima iz Domovinskog rata uz prijavu na oglas dužan/a je osim dokaza o ispunjavanju traženih uvjeta, priložiti i sve potrebne dokaze dostupne na poveznici Ministarstva hrvatskih branitelja RH: <https://branitelji.gov.hr/zaposljavanje-843/843>.

Kandidat/kinja koji/a se poziva na pravo prednosti pri zapošljavanju prema članku 48. f Zakona o zaštiti vojnih i civilnih invalida rata i članku 47. Zakona o civilnim stradalnicima iz Domovinskog rata, uz prijavu na oglas, osim dokaza o ispunjavanju traženih uvjeta, dužan/na priložiti i rješenje, odnosno potvrdu iz koje je vidljivo spomenuto pravo.

Kandidat/kinja koji/a se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom, uz prijavu na oglas dužan/a je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Pozivamo sve kandidate koje su osobe s invaliditetom, ukoliko im je potrebna razumna prilagodba prilikom provođenja intervjua, da potrebu za prilagodbom navedu u svojoj prijavi na oglas i da se, nakon podnošenja prijave na oglas, telefonski obrate na broj: 023/ 345 121 ili porukom na e-mail: rparancin@mup.hr, radi pravovremenog osiguranja odgovarajuće prilagodbe.

Kandidat/kinja koji/a se poziva na pravo prednosti pri zapošljavanju u skladu s člankom 22. Ustavnog zakona o pravima nacionalnih manjina, uz prijavu na oglas, pored dokaza o ispunjavanju traženih uvjeta, nije dužan/a dokazivati svoj status pripadnika nacionalne manjine.

Komisiju za provedbu oglasa (u nastavku teksta: Komisija) imenuje potpredsjednik Vlade i ministar unutarnjih poslova. Komisija utvrđuje popis kandidata/kinja prijavljenih na oglas koji ispunjavaju formalne uvjete iz oglasa, a čije su prijave pravodobne i potpune i kandidate s tog popisa upućuje na razgovor (intervju).

Smatra se da je kandidat/kinja koji nije pristupio/la razgovoru, povukao/la prijavu na oglas i više se ne smatra kandidatom/kinjom u postupku.

Na web stranici Policijske uprave zadarske <https://zadarska-policija.gov.hr>. objaviti će se opis poslova i podaci o plaći radnog mjesta koje se popunjava ovim oglasom, istovremeno s objavom oglasa.

Na web stranici Policijske uprave zadarske <https://zadarska-policija.gov.hr> i web-stranici Ministarstva pravosuđa, uprave i digitalne transformacije, <https://mpudt.gov.hr/>, objaviti će se vrijeme i mjesto održavanja razgovora (intervjua), najmanje pet dana prije održavanja razgovora.

Izabrani kandidat/kinja bit će pozvan/a da u primjerenom roku, a prije donošenja rješenja o prijmu u državnu službu na neodređeno vrijeme, dostavi uvjerenje nadležnog suda da se protiv njega/nje ne vodi kazneni postupak, uvjerenje o zdravstvenoj sposobnosti za obavljanje poslova radnog mjesta i izvornike drugih dokaza o ispunjavanju formalnih uvjeta iz oglasa, uz upozorenje da se nedostavljanje traženih isprava smatra odustajanjem od prijma u državnu službu.

O rezultatima oglasa kandidati/kinje će biti obaviješteni javnom objavom rješenja o prijmu u državnu službu na neodređeno vrijeme izabranih kandidata na web-stranici Ministarstva pravosuđa, uprave i digitalne transformacije, <https://mpudt.gov.hr/>, i web stranici Policijske uprave zadarske https://zadarska-policija.gov.hr.

Dostava rješenja svim kandidatima smatra se obavljenom istekom osmoga dana od dana objave na web-stranici Ministarstva pravosuđa, uprave i digitalne transformacije, <https://mpudt.gov.hr/>.

Ako se na oglas ne prijave osobe koje ispunjavaju propisane i objavljene uvjete, odnosno ako prijavljeni kandidati/kinje ne zadovolje na razgovoru, čelnik tijela će obustaviti postupak po ovom oglasu.

 **Policijska uprava zadarska**

 **NAČELNIK POLICIJSKE UPRAVE**

 **Anton Dražina**